        
Българска Фондация Биоразнообразие 
Община Бургас 
РИОСВ Бургас

канят децата на Бургас на 
ПРАЗНИЧНО КАРНАВАЛНО ШЕСТВИЕ 
„Зеленият Бургас“

Очакваме ви на 12 май (петък) 2023 г. от 17:00 ч. на
площад „Атанас Сиреков“ – пред сградата на Община Бургас

За участие в Карнавалното шествие се канят децата от бургаските детски градини и началните училищни класове, които да дефилират с костюми на растения, животни и дори екосистеми, срещащи се в района на Бургас. Ние имаме привилегията да живеем в град, заобиколен от три езера (Атанасовско, Вая и Мандра) и едно море, съвсем наблизо да са Странджа, Ропотамо, Велека, Камчия. Биоразнообразието е навсякъде около нас, дори в самия град, защото Бургас е единственият европейски град, в чийто небе могат да се видят къдроглави пеликани и розово фламинго, Морската градина предлага голямо разнообразие от дървесни видове, а морето и езерата са обитавани от десетки видове птици и риби.  
Събитието ще започне с дефиле от Общината до Морската градина, за да дадем възможност на децата, техните ръководители и родители да преминат по ул. Богориди и да могат колкото се може повече хора да видят красотата и креативността на костюмите им и да се запознаят с видовете, които те представят. Добре дошли са и участници с костюми от рециклирани материали.
Шествието ще завърши на лятна сцена ОХЛЮВА до Културен център „Морско казино“, където всеки участник ще се качи на сцената, за да се представи, но няма да има групови изпълнения. 
Специално жури ще оцени участниците и ще връчи наградите в отделните категории. За победителите и за всички участници ще има награди и лакомства, осигурени от организаторите.
Категории за награждаване (за индивидуално участие)
I. Награда на журито за най-ефектен костюм на диво растение, срещащо се в района на Бургас;
II.  Награда на журито за най-ефектен костюм на диво животно от района на Бургас;
III. Награда за атрактивно представяне на характерно местообитание или екосистема – река, езеро, гора и т.н., срещащи се в района на Бургас.
Животни от други страни, континенти или епохи (слонове, тигри, динозаври и др.) ще бъдат допуснати до дефилиране, но няма да участват в конкурса.
IV. Награда за най-оригинален „зелен” костюм – от рециклирани или употребявани материали, еко-материали и др.
V. Награда за най-ефектно и артистично дефилиране (имитиране на животно/ растение и др.)
VI. Награда за най-атрактивно учебно заведение (детска градина/училище)

Дефилирането на участниците ще бъде по предварително изготвен график (на база на заявките на участниците) и ще продължи до 18.15 часа, а награждаването ще бъде до 18.30 часа.
За участие молим да ни изпратите:
· име на детската градина или училището
· брой участници 
· с какво ще се включите в Карнавалното шествие
· име и телефон за обратна връзка 

В празника може да се включи и индивидуално всеки, който желае и без предварителна заявка!
Очакваме Вашата заявка до 5 май 2023 г. на тел. 0896 798908 или по мейл radostina.tzenova@biodiversity.bg 
Карнавалното шествие се организира в рамките на LIFE проекта „Лагуната на живота“ и Зеления уикенд на Община Бургас.




